Meie agentuuris on olulisel kohal väärtused, millest me iga päev oma töös juhindume. Meediatöös ei saa kuidagi mööda professionaalsusest, kiirusest ja põhjalikkusest, et luua väärtuslikke lugusid, ent kõige olulisem on armastus oma töö vastu ning siiras soov olla kangelaste hääleks, mis on meie meeskonna põhiväärtusteks – teisiti ei saakski.
Meie agentuuri töötajad astuvad iga päev, sära silmis, väljakutsetele vastu ning juubeldavad siiralt iga kajastuse peale, mida meie kangelased saavad.
Me saame üksteist usaldada ja üksteisele toetuda, sest meil on samad väärtused, mida soovime elus edasi anda ning muuta maailma paremaks paigaks.
Aitäh Sulle Peep meie agentuuri valimise ja usaldamise eest! Aitäh, et usaldasid meie kätte oma raamatu “Keset elu” meediatöö! Meie majas oled sa tõeline Eestimaa kangelane ja mitte ainult seetõttu, et oled tuhandeid inimesi nende eduteel toetanud, vaid seetõttu, et sinu tarkus, ausus ja hea süda on meid liigutusest isegi nutma ajanud!!! Sa tead, millest räägime!
Aitäh Teile Edu Akadeemia meeskond! Olete meie tohutud lemmikud ja mega inspiratsiooniallikas. Koostöö Eesti suurima seminari "Better You" ja Robin Sharma heaks oli vaieldamatult meie 2019. aasta üks lemmikuid! Eriti vägevaks tegi selle asjaolu, et leppisime 30 minutiga kokku, kuidas tehakse tööd ja siis tegi igaüks segamatult oma tööd! Töötulem oli taevalik! You Rock!
Aitäh kogu Tavidi targale ja teadlikule meeskonnale! On olnud suur au teie heaks töötada! Olete kinkinud meile ja kogu ühiskonnale palju uusi teadmisi kulla teemal. Kullastuudio veebisaadete valmistamised olid meie jaoks 2019. aasta suve üks huvitavamaid projekte. Ja mis on eriti lahe, mida te ise ei teagi veel - te olete oma meeskonnaga meile eeskujuks!